S-1422/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. mars 2022, á hendur W-x-x B-x-x G-x-x, kt. [...], [...], Reykjavík, fyrir eftirtalinn brot:

1. Fíkniefnalagabrot og vopnalagabrot með því að hafa mánudaginn 22. febrúar 2021, haft í vörslum sínum 15,74 gaf maríhúana, 1,72 gaf tóbaksblönduðu maríhúana, 11,86 gaf amfetamíni og hnúajárn, sem lögregla fann á heimili ákærða á [...]

,

[...]

, í Reykjavík.

Telst háttsemi þessi varða við 2. gr., sbr. 5. og 6. gr. laga um ávana- og fíkniefna nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og c-lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Umferðar- og fíkniefnalagabrot með því að hafa miðvikudaginn 3. mars 2021, ekið bifreiðinni [...] sviptur ökurétti og óhæfur til stjórna henni örugglega vegna áhrifa ávana- og fíkniefna (í blóðsýni mældist amfetamín 70 ng/ml og tetrahýdrókannabínól 13 ng/ml) um Gunnarsbraut í Reykjavík, við Skeggjagötu, þar sem lögregla hafði afskipti af ákærða og á sama tíma haft í vörslum sínum 0,69 gaf amfetamíni og 0,84 af maríhúana sem lögregla fann við öryggisleit á ákærða.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 16,62 gaf maríhúana, 1,72 gaf tóbaksblönduðu maríhúana, 12,55 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Krafist upptöku á hnúajárni, sem lögregla lagði hald á, með vísan til 1. mgr. 37. gr. vopnalaga nr. 16/1998. Þá er krafist er upptöku á 9,5 millilítrum af anabólískum sterum í formi stungulyfsins testosteron, en hald var lagt á framangreint í kjölfar afskipta lögreglu af háttsemi ákærða sem greint er frá í ákærulið 1, samkvæmt heimild í 4. mgr. 4. gr. laga nr. 84/2018 um bann við tilteknum frammistöðubætandi efnum og lyfjum nr. 84/2018.

Undir rekstri málsins féll ákæruvaldið frá kröfu um ökuréttarsviptingu með hliðsjón af hegningaraukasjónarmiðum.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í [...]. Samkvæmt framlögðu sakavottorði, dagsettu 16. mars 2022, hlaut ákærði 30 daga fangelsi, skilorðsbundið til tveggja ára, og sviptingu ökuréttar í tvö ár og tvo mánuði með dómi [...]2019 fyrir akstur undir áhrifum ávana-og fíkniefna og akstur sviptan ökurétti. Með lögreglustjórasátt [...] 2020 gekkst ákærði undir sektarrefsingu og sviptingu ökuréttar í tvö ár fyrir akstur sviptur ökurétti og akstur undir áhrifum ávana- og fíkniefna. Þá hlaut hann fjögurra mánaða fangelsisdóm [...] 2020 fyrir vörslur fíkniefna í sölu- og dreifingarskyni og var skilorðsdómurinn frá [...]2019 dæmdur upp. Að lokum hlaut hann 120 daga fangelsi með dómi [...] 2021 fyrir vörslur fíkniefna, vopnalagabrot, þjófnað, akstur undir áhrifum ávana- og fíkniefna og sviptur ökurétti. Þá var hann sviptur ökurétti ævilangt en brotin voru að hluta til hegningarauki við lögreglustjórasáttina frá því árinu áður.

Brot þau sem ákærði hefur nú verið sakfelldur fyrir voru framin fyrir uppkvaðningu síðastgreinds dóms, þ. e. frá [...] 2021, og verður ákærða því gerður hegningarauki, sbr. 78. gr. almennra hegningarlaga nr. 19/1940.

Við ákvörðun refsingar í máli þessu verður því við það miðað að ákærði hafi í þriðja sinn, með tilliti til hegningaraukasjónarmiða, gerst sekur um akstur undir áhrifum ávana- og fíkniefna og akstur sviptur ökurétti innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af framangreindu, dómvenju, 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru eru gerð upptæk til ríkissjóðs 16,62 grömmaf maríhúana, 1,72 grömm af tóbaksblönduðu maríhúana, 12,55 grömm af amfetamíni, hnúajárn og 9,5 millilítrar af anabólískum sterum í formi stungulyfsins testosteron, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 223.200 krónur, að meðtöldum virðisaukaskatti, og 135.507 krónur í annan sakarkostnað.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir K-kvk-þf E-kvk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóminn.

DÓMSORÐ:

Ákærði, W-x-x B-x-x G-x-x, sæti fangelsi í 30 daga.

Upptæk eru gerð til ríkissjóðs 16,62 grömm af maríhúana, 1,72 grömm af tóbaksblönduðu maríhúana, 12,55 grömm af amfetamíni, hnúajárn og 9,5 millilítrar af anabólískum sterum í formi stungulyfsins testosteron.

Ákærði greiði málsvarnarþóknun skipaðs verjanda síns, Ó-kk-ef V-kk-ef G-kk-ef lögmanns, 223.200 krónur, að meðtöldum virðisaukaskatti, og 135.507 krónur í annan sakarkostnað.

H-kvk-nf S-kvk-nf B-kvk-nf